O‘zbekistonda Sog‘liqni saqlash kodeksi loyihasi tayyorlandi

O‘zbekiston Sog‘liqni saqlash vazirligi Sog‘liqni saqlash kodeksi loyihasini ishlab chiqdi. Hujjatda sog‘liqni saqlash sohasidagi amaldagi qonunlar va boshqa normativ-huquqiy hujjatlarning normalarini birlashtirish va unifikatsiyalash taklif etiladi, deb xabar berdi Norma.
Ma’lum qilinishicha, hujjat 21 bob va 180 moddadan iborat. Unda sog‘liqni saqlash tizimini va tibbiy yordamni tashkil qilish masalalari yoritilgan. Tibbiyot va farmatsevtika faoliyati, sog‘liqni saqlash sohasidagi taraflarning huquqlari va majburiyatlari tartibga solinadi.
Loyihaga davlat tomonidan tartibga solish, sohani boshqarish, tibbiyot muassasalari nazorati, shuningdek, sog‘liqni saqlash sohasidagi idoralararo o‘zaro munosabatlar tartibi kiritilgan.
 Sirdaryoda sog‘liqni saqlash tizimining yangi modeli sinovdan o‘tkaziladi
Kodeksda sog‘liqni saqlash tizimini moliyalashtirish mexanizmlarini tavsiflovchi bo‘limlar mavjud. Shuningdek, u sanitariya-epidemiologiya nazoratini tashkil qilishni tavsiflaydi. Bundan tashqari, hujjat sog‘liqni saqlash sohasidagi ta’lim va ilmiy faoliyatni tartibga solish masalalarini qamrab olgan.
Loyiha muhokamasi 2020-yil 4-dekabrgacha davom etadi.
Avvalroq O‘zbekiston Sog‘liqni saqlash vazirligi COVID-19 bemorlari statistikasidagi farqqa izoh bergani hamda O‘zbekistonda COVID-19 bilan kasallanganlar uchun ajratilgan koykalarda 6 570 bemor yotibdi. Bu SSV statistikasidagi raqamdan uch barobar ko‘pligi haqida xabar berilgandi.